Sandsvær prestegjeld

Sandsvær prestegjeld var et prestegjeld tilhørende Kongsberg prosti i Tunsberg bispedømme i Den norske kirke. Det omfattet tidligere Ytre og Øvre Sandsvær kommuner, nå del av Kongsberg kommune i Buskerud fylke, og hovedkirken var Efteløt kirke.

Historikk 

Elptarlǫyti sókn á Sandshverfi  (norrønt) har sin opprinnelse fra kristningen av landet. Sandsvær prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prostitilknytning 

Kirkesognet og senere prestegjeldet har gjennom tidene ligget under ulike prostier:
 på slutten av 1300-tallet under Vestfoldár prófastdœmi
 ved reformasjonen lagt til Tunsberg prosti
 fra 1691 lagt til Bragernes prosti
 fra 1739 lagt til Kongsberg prosti

Nyere tid 

Sandsvær prestegjeld dannet grunnlaget for Sandsvær formannskapsdistrikt opprettet i 1837, hvilket ble delt i Ytre og Øvre Sandsvær kommuner med virkning fra 1. januar 1908.

Inndeling 1992: Sandsvær, Tuft, Komnes og Hedenstad.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Sandsvær prestegjeld og dets sogn er nå en del av Kongsberg kirkelige fellesråd underlagt Kongsberg prosti.

Referanser 

Prestegjeld i Tunsberg bispedømme
Kongsbergs historie